b'\n_START_ARTICLE_\nAstronomska konstanta\n_START_PARAGRAPH_\nAstron\xc3\xb3mska konst\xc3\xa1nta je fizikalna konstanta, ki ima velik pomen v astronomiji._NEWLINE_Astronomske konstante so merili v razli\xc4\x8dnih obdobjih. Newcomb je meril ve\xc4\x8d konstant, \xc5\xa1e posebej lunisolarno in splo\xc5\xa1no precesijo, in do leta 1899 kon\xc4\x8dal z delom na svojem sistemu astronomskih konstant._NEWLINE_Med prvimi izmerjenimi astronomskimi konstantami so bile: Zemljin polmer, razdalja Lune od Zemlje, Lunin polmer in astronomska enota. Zemljin premer je prvi izra\xc4\x8dunal Eratosten okoli leta 240 pr. n. \xc5\xa1t. Hiparh je okoli leta 136 pr. n. \xc5\xa1t. ob Luninih mrkih na eno stotinko natan\xc4\x8dno dolo\xc4\x8dil Lunino polos z vrednostjo 60 Zemljinih polmerov. Dolo\xc4\x8dil je tudi Lunin polmer z vrednostjo 1/3 Zemljinega. Astronomsko enoto je dokaj to\xc4\x8dno dolo\xc4\x8dil Foucault leta 1962 s konstanto aberacije, prvi pa jo je dolo\xc4\x8dil Aristarh, nenatan\xc4\x8dno, predvsem zaradi malomarnosti meritev.'